smcproject/ml-wiki-sentences huggingface dataset:
ഇതോടെ തെക്കേ ഇന്ത്യയിലെ പഴയ ആംഗ്ലിക്കൻ സഭാ സംവിധാനം ' ചർച്ച് ഓഫ് സൗത്ത് ഇന്ത്യ ' (സി. എസ്. ഐ) എന്ന പേരിൽ സ്വതന്ത്ര സഭയായി രൂപപ്പെടുകയും ആംഗ്ലിക്കൻ കൂട്ടായ്മയുടെ ഭാഗമായി നിലകൊള്ളുകയും ചെയ്യുന്നു.
ബ്രിട്ടീഷ് ഇന്ത്യയിലെ ആംഗ്ലിക്കൻ സഭാ പ്രവിശ്യയായിരുന്ന ഇന്ത്യ, ബർമ്മ, സീലോൺ  സഭയുടെ തെക്കൻ രൂപതകളും തെക്കേ ഇന്ത്യയിലെ മെത്തഡിസ്റ്റ് സഭയും വിവിധ പ്രസ്ബിറ്റേറിയൻ, നവീകരണവാദി, കൂട്ടായ്മവാദി വിഭാഗങ്ങളുടെ ലയനത്തിലൂടെ രൂപപ്പെട്ട ദക്ഷിണ ഇന്ത്യൻ ഏകീകൃതസഭയും ലയിച്ചാണ് 1947ൽ സി. എസ്. ഐ. സഭയ്ക്ക് രൂപം കൊടുത്തത്.
സഭാ വിഭാഗങ്ങൾ അംഗസംഖ്യ
കേരളത്തിലെ ക്രിസ്തീയ വിഭാഗങ്ങൾ (അവലംബം: Zachariah 2016 ) സിറോ-മലബാർ (38.2%) റോമൻ (ലത്തീൻ) കത്തോലിക്കാ (15.2%) ഓർത്തഡോക്സ്‌ (8.0%) യാക്കോബായ (7.9%) മലങ്കര കത്തോലിക്കാ (7.6%) മാർത്തോമാ (6.6%) സി. എസ്. ഐ (4.5%) പെന്തകോസ്ത് (5.3%) ദളിത് ക്രൈസ്തവർ (2.6%) മറ്റുള്ളവർ (5.9%) മാരാമൺ കൺവെൻഷൻ
കേരളത്തിലെ മുഖ്യധാരക്രൈസ്തവ സഭകൾ പ്രധാനമായും അഞ്ച് വിഭാഗങ്ങളിൽ പെടുന്നു.
കത്തോലിക്കാ സഭ ഓറിയന്റൽ ഓർത്തഡോക്സ് സഭകൾ‍ ഇതര സുറിയാനി സഭകൾ ( അസ്സീറിയൻ , പൗരസ്ത്യ പ്രൊട്ടസ്റ്റന്റ് മുതലായവ) പ്രൊട്ടസ്റ്റന്റ് സഭകൾ (സുറിയാനി ഇതര വിഭാഗങ്ങൾ) മറ്റ് ക്രിസ്തീയ വിഭാഗങ്ങൾ കത്തോലിക്കാ സഭ
റോമിലെ മാർപ്പാപ്പയെ പരമാധ്യക്ഷനായി അംഗീകരിക്കുന്ന സഭകൾ കത്തോലിക്കാ സഭയുടെ ഭാഗമാണ്.
കത്തോലിക്കാ സഭയുടെ മൂന്ന് വ്യക്തിസഭകൾ കേരളത്തിൽ പ്രവർത്തിക്കുന്നു.
സീറോ-മലബാർ സഭ, മലങ്കര സുറിയാനി (സീറോ-മലങ്കര) കത്തോലിക്കാ സഭ, ലത്തീൻ (റോമൻ) കത്തോലിക്കാ സഭ എന്നിവയാണ് അവ.
ഇവയ്ക്ക് പുറമേ ക്നാനായ കത്തോലിക്കാ സമുദായവും കേരളത്തിലെ കത്തോലിക്കാ സഭയിലുണ്ട്.
സീറോ-മലബാർ സഭയുടെ കോട്ടയം അതിരൂപതയുടെ ഭാഗമാണ് ഇവർ.
കേരളത്തിലെ ക്രൈസ്തവ ജനസംഖ്യയിൽ 61 ശതമാനത്തിൽ അധികം ആളുകളും കത്തോലിക്കാസഭയിലെ അംഗങ്ങളാണ്.
സീറോ-മലബാർ കത്തോലിക്കാ സഭ
കേരളത്തിലെ ഏറ്റവും വലിയ ക്രൈസ്തവ സഭയാണ് സീറോ-മലബാർ സഭ.
കൊച്ചിയിലെ കാക്കനാട്ട് സ്ഥിതിചെയ്യുന്ന മൗണ്ട് സെന്റ് തോമസ് ആണ് സഭയുടെ ആഗോള ആസ്ഥാനം.
കത്തോലിക്കാ സഭയിലെ 23 പൗരസ്ത്യ കത്തോലിക്കാ സഭകളിൽ രണ്ടാമത്തെ ഏറ്റവും വലുതാണ് ഇത്.
സഭയുടെ തലവൻ എറണാകുളം-അങ്കമാലി മേജർ ആർച്ച്ബിഷപ്പ് എന്ന് അറിയപ്പെടുന്നു.
മേജർ ആർച്ച്ബിഷപ്പിന്റെ അദ്ധ്യക്ഷതയിൽ ചേരുന്ന സഭാ എപ്പിസ്കോപ്പൽ സിനഡ് ആണ് സഭയുടെ അധികാരം കൈയ്യാളുന്നത്.
ലോകത്തിലെ വിവിധ ഭാഗങ്ങളിലും ഇന്ത്യ ഉടനീളവും സഭയ്ക്ക് രൂപതകൾ ഉണ്ട്.
1599ലെ ഉദയംപേരൂർ സൂനഹദോസ് മുതൽ ലത്തീൻ ഭരണത്തിന് കീഴിൽ ആയിത്തീർന്ന ഈ സഭ 1896ലാണ് സ്വതന്ത്ര സഭാ സംവിധാനം നേടിയെടുത്തത്.
കൽദായ സുറിയാനി ആരാധനാക്രമം ഉപയോഗിക്കുന്ന പൗരസ്ത്യ കത്തോലിക്കാ സഭയാണ് ഇത്.
ഉദയംപേരൂർ സൂനഹദോസ് മുതലുള്ള ലത്തീൻ ഭരണകാലത്ത് ലത്തീൻ വൽക്കരിക്കപ്പെട്ട ആരാധനാക്രമം പുനരുദ്ധരിക്കുന്നതും പരിഷ്കരിക്കുന്നതും ആയി ബന്ധപ്പെട്ട തർക്കങ്ങൾ ഈ സഭയിൽ രൂക്ഷമായ വിഭാഗീയതയ്ക്ക് കാരണമാണ്.
കേരളത്തിൽ സീറോ-മലബാർ സഭയ്ക്ക് ആകെ 13 രൂപതകളാണ് ഉള്ളത്.
ഇതിൽ അഞ്ചെണ്ണം അതിരൂപതകളാണ്.
അവയിൽ ഒന്നായ കോട്ടയം അതിരൂപത ക്നാനായ കത്തോലിക്കർക്കായി പ്രവർത്തിക്കുന്നു.
ഈ രൂപതകളിൽ എല്ലാമായി 2,346,000ൽ അധികം അംഗങ്ങൾ ഈ സഭയിലുണ്ട്.
എറണാകുളം-അങ്കമാലി മേജർ അതിരൂപത ചങ്ങനാശ്ശേരി അതിരൂപത തൃശ്ശൂർ അതിരൂപത തലശ്ശേരി അതിരൂപത കോട്ടയം അതിരൂപത പാലാ രൂപത കോതമംഗലം രൂപത കാഞ്ഞിരപ്പള്ളി രൂപത മാനന്തവാടി രൂപത ഇരിഞ്ഞാലക്കുട രൂപത ഇടുക്കി രൂപത താമരശ്ശേരി രൂപത പാലക്കാട് രൂപത ലത്തീൻ കത്തോലിക്കാ സഭ
കേരളത്തിലെ ഏറ്റവും വലിയ രണ്ടാമത്തെ സഭാവിഭാഗമാണ് കേരളത്തിലെ ലത്തീൻ കത്തോലിക്കാ സഭ അഥവാ റോമൻ കത്തോലിക്കാസഭ.
സംസ്ഥാനത്ത് ആകെ 933,000ൽ അധികം ലത്തീൻ കത്തോലിക്കർ ഉണ്ട്.
ആഗോളതലത്തിൽ പ്രവർത്തിക്കുന്ന ഈ സഭയുടെ ആസ്ഥാനം വത്തിക്കാൻ തന്നെയാണ്.
കേരളത്തിലെ ലത്തീൻ സഭയ്ക്ക് പൊതുവായ സഭാ സംവിധാനം ഇല്ല.
പകരം പ്രധാനമായും വരാപ്പുഴ, തിരുവനന്തപുരം എന്നീ രണ്ട് മെത്രാപ്പോലീത്തൻ പ്രവിശ്യകൾക്ക് കീഴിൽ ആകെ 12 രൂപതകൾ സഭയ്ക്ക് കേരളത്തിലുണ്ട്.
ഇവയ്ക്ക് പുറമേ കാസർഗോഡ് ജില്ലയുടെ വടക്കൻ മേഖലകൾ മംഗലാപുരം രൂപതയുടെ ഭാഗമാണ്.
സഭയുടെ പൊതുവായ നിയന്ത്രണത്തിന് കേരളത്തിലെ എല്ലാ ലത്തീൻ കത്തോലിക്കാ ബിഷപ്പുമാരും അംഗങ്ങളായ കെ. ആർ. എൽ. സി. ബി. സി. എന്ന സംഘടനയും നിലവിലുണ്ട്.
ഇന്ത്യയിലെ ലത്തീൻ കത്തോലിക്കാ ബിഷപ്പുമാരുടെ സംഘടനയായ സി. സി. ബി. ഐ. യുടെ പ്രാദേശിക ഘടകമാണിത്.
കേരളത്തിലെ റോമൻ കത്തോലിക്കാ രൂപതകൾ ഇവയാണ്: തിരുവനന്തപുരം അതിരൂപത വരാപ്പുഴ അതിരൂപത കൊല്ലം രൂപത നെയ്യാറ്റിൻകര രൂപത പുനലൂർ രൂപത ആലപ്പുഴ രൂപത വിജയപുരം രൂപത കോട്ടപ്പുറം രൂപത സുൽത്താൻപേട്ട് രൂപത കൊച്ചി രൂപത കോഴിക്കോട് രൂപത കണ്ണൂർ രൂപത മലങ്കര സുറിയാനി കത്തോലിക്കാ സഭ
കേരളം ആസ്ഥാനമായ അന്ത്യോഖ്യൻ സുറിയാനി കത്തോലിക്കാ സഭയാണ് മലങ്കര സുറിയാനി കത്തോലിക്കാ സഭ അഥവാ സിറോ-മലങ്കര സഭ.
തിരുവന്തപുരം പട്ടത്ത് സ്ഥിതിചെയ്യുന്ന കാതോലിക്കേറ്റ് സെന്റർ ആണ് സഭയുടെ ആഗോള ആസ്ഥാനം.
കത്തോലിക്കാ സഭയിലെ 23 പൗരസ്ത്യ കത്തോലിക്കാ സഭകളിൽ ഒന്നാണ് ഇത്.
സഭയുടെ തലവൻ തിരുവന്തപുരം മേജർ ആർച്ച്ബിഷപ്പ് എന്ന് അറിയപ്പെടുന്നു.
കേരളത്തിൽ സീറോ-മലങ്കര സഭയ്ക്ക് ആകെ 7 രൂപതകളാണ് ഉള്ളത്.
ഇതിൽ രണ്ടെണ്ണം അതിരൂപതകളാണ്.
കേരളത്തിൽ 4,65,000ലധികം വിശ്വാസികൾ ഈ സഭയിൽ ഉണ്ട്.
തിരുവനന്തപുരം മേജർ അതിഭദ്രാസനം തിരുവല്ല അതിഭദ്രാസനം മാവേലിക്കര ഭദ്രാസനം മൂവാറ്റുപുഴ ഭദ്രാസനം പാറശ്ശാല ഭദ്രാസനം പത്തനംതിട്ട ഭദ്രാസനം ബത്തേരി ഭദ്രാസനം ഓറിയന്റൽ ഓർത്തഡോക്സ് സഭകൾ
മലങ്കര ഓർത്തഡോക്സ് സുറിയാനി സഭ, മലങ്കര യാക്കോബായ സുറിയാനി ഓർത്തഡോക്സ് സഭ, മലബാർ സ്വതന്ത്ര സുറിയാനി സഭ എന്നിവയാണ് കേരളത്തിലെ ഓറിയന്റൽ ഓർത്തഡോക്സ് സഭകൾ .
ഇവയിൽ ഓറിയന്റൽ ഓർത്തഡോക്സ് സഭാകൂട്ടായ്മയുടെ സ്ഥിരം സമിതിയിൽ അംഗമായിട്ടുള്ളത് മലങ്കര യാക്കോബായ സുറിയാനി സഭ മാത്രമാണ്.
മലങ്കര ഓർത്തഡോക്സ് സുറിയാനി സഭ വിവിധ ഓറിയന്റൽ ഓർത്തഡോക്സ് സഭകളുമായി സഭാകൂട്ടായ്മ നിലനിർത്തുന്നതും അന്തർദേശീയ സഭാസമ്മേളനങ്ങളിൽ സജീവ പങ്കാളിയുമാണ്.
അതേസമയം മലബാർ സ്വതന്ത്ര സുറിയാനി സഭ മറ്റ് ഓറിയന്റൽ ഓർത്തഡോക്സ് സഭകളുമായി സഭാകൂട്ടായ്മ സ്ഥാപിച്ചിച്ചിട്ടില്ലാത്ത സ്വതന്ത്ര ഓറിയന്റൽ ഓർത്തഡോക്സ് സഭയാണ്.
കേരളത്തിലെ ഓറിയന്റൽ ഓർത്തഡോക്സ് സഭാവിഭാഗത്തിലെ ആകെ വിശ്വാസികളുടെ എണ്ണം 977,000ൽ അധികമുണ്ട്.
മലങ്കര യാക്കോബായ സുറിയാനി ഓർത്തഡോക്സ് സഭ
മലങ്കര യാക്കോബായ സുറിയാനി ഓർത്തഡോക്സ് സഭ സാധാരണഗതിയിൽ യാക്കോബായ സഭ എന്നും അറിയപ്പെടുന്നു.
സുറിയാനി ഓർത്തഡോക്സ് സഭയുമായി ഭരണപരമായ ബന്ധം പുലർത്തുന്ന ഏക സഭ മലങ്കര യാക്കോബായ സുറിയാനി സഭ മാത്രമാണ്.
ഓറിയന്റൽ ഓർത്തഡോക്സ് സഭാ കൂട്ടായ്മയുടെ ആദ്യകാല സഭകളിൽ ഒന്നാണ് സുറിയാനി ഓർത്തഡോക്സ് സഭ.
ഇതിന്റെ അദ്ധ്യക്ഷൻ ഇന്ത്യയുടെ കാതോലിക്കോസ് എന്നാണ് അറിയപ്പെടുന്നത്.
ആഗോളതലത്തിൽ സുറിയാനി ഓർത്തഡോക്സ് സഭയുടെ ഭാഗമായ ഈ സഭ അന്ത്യോഖ്യൻ സുറിയാനി ഓർത്തഡോക്സ് പാത്രിയർക്കീസിനെ ആത്മീയ പരമാധ്യക്ഷനായി അംഗീകരിക്കുന്നു.
കാതോലിക്കോസിന്റെ അധികാരത്തിന് കീഴിലുള്ള ഏക സഭാഘടകം യാക്കോബായ സുറിയാനി സഭ എന്ന് അറിയപ്പെടുന്നു.
ഇന്ത്യയിൽ മാത്രമാണ് ഇതിന് അധികാരപരിധിയുള്ളത്.
സഭയുടെ ഭരണനിർവഹണത്തിന് മെത്രാപ്പോലീത്തൻ ട്രസ്റ്റി എന്ന പദവിയും നിലവിലുണ്ട്.
എറണാകുളം ജില്ലയിലെ പുത്തൻകുരിശിൽ സ്ഥിതി ചെയ്യുന്ന ഇഗ്നാത്തിയോസ് സഖാ ഇവാസ് പാത്രിയാർക്കൽ സെന്റർ ആണ് സഭയുടെ ആസ്ഥാനസിരാകേന്ദ്രം.
ഇതിനുപറമേ കേരളം കേന്ദ്രമായി പ്രവർത്തിക്കുന്ന മലങ്കര യാക്കോബായ ക്നാനായ അതിഭദ്രാസനം, പൗരസ്ത്യ സുവിശേഷ സമാജം, സിംഹാനപ്പള്ളികൾ മുതലായവയും മലങ്കര യാക്കോബായ സുറിയാനി ഓർത്തഡോക്സ് സഭയുടെ ഭാഗമാണ്.
ഇന്ത്യക്ക് പുറത്തും സഭക്ക് ഭദ്രാസനങ്ങളുണ്ട്.
പാത്രിയാർക്കീസിന്റെ നേരിട്ടുള്ള മേൽനോട്ടത്തിന് കീഴിലുള്ള ഇവയെല്ലാം കാതോലിക്കോസിൽ നിന്ന് ഭരണപരമായി സ്വതന്ത്രമാണ്.
കേരളത്തിലെ മലങ്കര യാക്കോബായ സുറിയാനി ഓർത്തഡോക്സ് സഭയിൽ ആകെ 4,83,000ൽ അധികം അംഗങ്ങളുണ്ട്.
ഇന്ത്യൻ അതിഭദ്രാസനം (യാക്കോബായ സുറിയാനി സഭ) അങ്കമാലി ഭദ്രാസനം കൊല്ലം ഭദ്രാസനം നിരണം ഭദ്രാസനം തുമ്പമൺ ഭദ്രാസനം കോട്ടയം ഭദ്രാസനം കൊച്ചി ഭദ്രാസനം കണ്ടനാട് ഭദ്രാസനം തൃശ്ശൂർ ഭദ്രാസനം മലബാർ ഭദ്രാസനം ഇടുക്കി ഭദ്രാസനം കോഴിക്കോട് ഭദ്രാസനം ക്നാനായ അതിഭദ്രാസനം പൗരസ്ത്യ സുവിശേഷസമാജം അതിഭദ്രാസനം സിംഹാസനപള്ളികളുടെ അതിഭദ്രാസനം മലങ്കര ഓർത്തഡോക്സ് സുറിയാനി സഭ
കേരളം കേന്ദ്രമായി പ്രവർത്തിക്കുന്ന സ്വയംശീർഷക ഓറിയന്റൽ ഓർത്തഡോക്സ് സഭയാണ് മലങ്കര ഓർത്തഡോക്സ് സുറിയാനി സഭ അഥവാ ഇന്ത്യൻ ഓർത്തഡോക്സ് സഭ.
പൊതുവേ കേരളത്തിൽ ഓർത്തഡോക്‌സ് സഭ എന്നുമാത്രമാണ് ഇത് അറിയപ്പെടുന്നത്.
പൗരസ്ത്യ കാതോലിക്കായും മലങ്കര മെത്രാപ്പോലീത്തായും എന്നാണ് സഭയുടെ പരമാദ്ധ്യക്ഷൻ ഔദ്യോഗികമായി അറിയപ്പെടുന്നത്.
കോട്ടയം ജില്ലയിലെ കഞ്ഞിക്കുഴിയിൽ സ്ഥിതിചെയ്യുന്ന ദേവലോകം കാതോലിക്കേറ്റ് അരമന ആണ് സഭയുടെ ആസ്ഥാന കാര്യാലയം.
ആഗോളതലത്തിൽ ഓറിയന്റൽ ഓർത്തഡോക്സ് സഭകൂട്ടായ്മയുടെ ഭാഗമായി എണ്ണപ്പെടുന്ന ഈ സഭ അതിലെ ഒട്ടുമിക്ക അംഗസഭകളുമായും സഭാകൂട്ടായ്മയിലാണ്.
കേരളത്തിൽ ആകെ 4,94,000ലധികം മലങ്കര ഓർത്തഡോക്സ് സഭക്കാർ ഉണ്ട്.
1912ൽ സുറിയാനി ഓർത്തഡോക്സ് സഭയിൽ നിന്ന് സ്വാതന്ത്ര്യം പ്രഖ്യാപിച്ച് സ്വതന്ത്ര കാതോലിക്കാസനം സ്ഥാപിച്ച ഈ സഭ അക്കാലം മുതൽ സുറിയാനി ഓർത്തഡോക്സ് സഭയുമായും അതിന്റെ പ്രാദേശിക ഘടകമായ മലങ്കര യാക്കോബായ സുറിയാനി ഓർത്തഡോക്സ് സഭയുമായും തർക്കത്തിലാണ്.
ഇന്ത്യയിലുടനീളവും ലോകത്തിലെ ഇതരരാജ്യങ്ങളിലും സഭയ്ക്ക് ഭദ്രാസനങ്ങൾ നിലവിലുണ്ട്.
കേരളത്തിലെ മലങ്കര ഓർത്തഡോക്സ് ഭദ്രാസനങ്ങൾ താഴെപ്പറയുന്നവയാണ്: തിരുവനന്തപുരം ഭദ്രാസനം കൊല്ലം ഭദ്രാസനം കൊട്ടാരക്കര-പുനലൂർ ഭദ്രാസനം അടൂർ-കടമ്പനാട് ഭദ്രാസനം തുമ്പമൺ ഭദ്രാസനം മാവേലിക്കര ഭദ്രാസനം ചെങ്ങന്നൂർ ഭദ്രാസനം നിരണം ഭദ്രാസനം നിലയ്ക്കൽ ഭദ്രാസനം കോട്ടയം ഭദ്രാസനം കോട്ടയം സെൻട്രൽ ഭദ്രാസനം ഇടുക്കി ഭദ്രാസനം കണ്ടനാട് ഈസ്റ്റ് ഭദ്രാസനം കണ്ടനാട് വെസ്റ്റ് ഭദ്രാസനം അങ്കമാലി ഭദ്രാസനം കൊച്ചി ഭദ്രാസനം തൃശ്ശൂർ ഭദ്രാസനം കുന്നംകുളം ഭദ്രാസനം മലബാർ ഭദ്രാസനം സുൽത്താൻ ബത്തേരി ഭദ്രാസനം മലബാർ സ്വതന്ത്ര സുറിയാനി സഭ
തൃശ്ശൂർ ജില്ലയിലെ തൊഴിയൂർ ആസ്ഥാനമായി പ്രവർത്തിക്കുന്ന ഒരു സ്വതന്ത്ര ഓറിയന്റൽ ഓർത്തഡോക്സ് സഭയാണ് മലബാർ സ്വതന്ത്ര സുറിയാനി സഭ അഥവാ തൊഴിയൂർ സഭ.
മുൻ ആസ്ഥാനം അഞ്ഞൂർ എന്ന സ്ഥലത്ത് ആയിരുന്നതിനാൽ അഞ്ഞൂർ സഭ എന്നും ഇത് അറിയപ്പെടുന്നുണ്ട്.
ആകെ 10,000നടുത്ത് വിശ്വാസികളാണ് ഈ സഭയിൽ ഉള്ളത്.
സഭ ഭദ്രാസനങ്ങളായി വിഭജിക്കപ്പെട്ടിട്ടില്ല.
ഈ സഭ മറ്റ് ഓറിയന്റൽ ഓർത്തഡോക്സ് സഭകളുമായി ഒന്നുംതന്നെ സഭാകൂട്ടായ്മ സ്ഥാപിച്ചിട്ടില്ലെങ്കിലും ചരിത്രപരമായ കാരണങ്ങളാൽ മാർത്തോമാ സഭയുമായി സഭാകൂട്ടായ്മ നിലനിർത്തുന്നുണ്ട്.
എന്നാൽ മാർത്തോമാ സഭ ഭാഗമായ ആംഗ്ലിക്കൻ കൂട്ടായ്മയിലെ ഇതര ഇവർ കൂട്ടായ്മ സ്ഥാപിച്ചിട്ടില്ല.
ഇതര സുറിയാനി സഭകൾ കൽദായ സുറിയാനി സഭ
ഇന്ത്യയിലെ പൗരാണിക ക്രൈസ്തവ സഭയായ കിഴക്കിന്റെ സഭയുടെ ഇന്ത്യാ മെത്രാസനത്തിന്റെ തുടർച്ചയായാണ് കൽദായ സുറിയാനി സഭ.
കിഴക്കിന്റെ സഭയുടെ പരമ്പരാഗത ആരാധനാക്രമവും ദൈവശാസ്ത്രവും പിന്തുടരുന്ന വിഭാഗമായ കിഴക്കിന്റെ അസ്സീറിയൻ സഭയുടെ ഇന്ത്യൻ ഘടകമാണ് ഇത്.
അസ്സീറിയൻ സഭയുടെ കിഴക്കിന്റെ കാതോലിക്കോസിനെ ആഗോള പരമാദ്ധ്യക്ഷനായി കണക്കാക്കുന്ന ഈ സഭയുടെ പ്രാദേശിക തലവൻ മലബാറിന്റെയും അഖിലേന്ത്യയുടെയും മെത്രാപ്പോലീത്ത എന്നറിയപ്പെടുന്നു.
യു. എ. ഇ.
യിലെ സഭാഭരണത്തിന്റെ ചുമതലയും ഇവർക്കുണ്ട്.
തൃശ്ശൂർ നഗരത്തിലെ ഏറ്റവും പുരാതന ക്രിസ്തീയ ദേവാലയമായ മർത്തമറിയം വലിയ പള്ളിയാണ് സഭയുടെ ആസ്ഥാന ദേവാലയം.
സഭയിൽ രൂപതാ വിഭജനം നിലവിൽ ഇല്ല.
മാർത്തോമ്മാ സഭ പ്രൊട്ടസ്റ്റൻറ് സഭകൾ
കത്തോലിക്കാ-ഓർത്തഡോക്സ്-പൗരസ്ത്യ സഭകളിൽ പെടാത്ത സഭകളെ പ്രൊട്ടസ്റ്റൻറ് വിഭാഗത്തിലാണ് പൊതുവേ പെടുത്തിയിരിക്കുന്നത്.
പ്രധാന പ്രൊട്ടസ്റ്റൻറ് സഭകൾ ഇവയാണ്.
ചർച്ച് ഓഫ് സൗത്ത് ഇന്ത്യ (സി.എസ്.ഐ) പെന്തക്കോസ്തു സഭകൾ ശാബത് സഭ (സെവൻ‍ത് ഡേ അഡ്വന്റിസ്റ്റുകൾ) ബ്രദറൺ സഭ (വേർപാടുകാർ) രക്ഷാ സൈന്യം (സാൽ‌വേഷൻ ആർമി) സി. എസ്. ഐ. സഭ
ആംഗ്ലിക്കൻ സഭയുടെ ഇന്ത്യൻ പ്രവിശ്യാസഭകളിൽ ഒന്നാണ് ചർച്ച് ഓഫ് സൗത്ത് ഇന്ത്യ.
ചർച്ച് ഓഫ് നോർത്ത് ഇന്ത്യയാണ് ഇന്ത്യയിലെ അവശേഷിക്കുന്ന ആംഗ്ലിക്കൻ സഭാ പ്രവിശ്യ.
ആഗോളതലത്തിൽ ആംഗ്ലിക്കൻ കൂട്ടായ്മയുടെ സജീവ അംഗമായ ഈ സഭ ആംഗ്ലിക്കൻ സഭയുടെ അദ്ധ്യക്ഷനായ കാന്റർബറി ആർച്ച്ബിഷപ്പിന്റെ നേതൃസ്ഥാനം അംഗീകരിക്കുന്നു.
എന്നാൽ പൂർണ്ണ സ്വയംഭരണ അധികാരത്തോടെയാണ് സഭ പ്രവർത്തിക്കുന്നത്.
നിലവിൽ സി. എസ്. ഐ. സഭയ്ക്ക് കേരളത്തിൽ ഉത്തരകേരള മഹായിടവക , മദ്ധ്യകേരള മഹായിടവക , പൂർവകേരള മഹായിടവക , ദക്ഷിണകേരള മഹായിടവക എന്നീ രൂപതകൾ ഉണ്ട്.
പെന്തക്കോസ്ത് സഭകൾ
പെന്തക്കോസ്ത് പ്രസ്ഥാനം പത്തൊൻപതാം നൂറ്റാണ്ടിൽ അമേരിക്കൻ മിഷനറികളാൽ തുടക്കം കുറിക്കപ്പെട്ടു.
പെന്തക്കൊസ്ത് വിഭാഗത്തിലുള്ള നിരവധി സഭകൾ കേരളത്തിലുണ്ട്.
ഇന്ത്യയിൽ തന്നെ ഏറ്റവും ആദ്യമായി ഈ പ്രസ്ഥാനം വേരുറപ്പിച്ചത് കേരളത്തിലാണ്.
മറ്റ് സംസ്ഥാനങ്ങളിലെ പെന്തക്കോസ്ത് സഭകളിൽ നിന്ന് വ്യത്യസ്തമായി കേരളത്തിലെ പെന്തക്കോസ്ത് കൂട്ടായ്മകൾ ആഭരണങ്ങളുടെ ഉപയോഗം വിലക്കുന്നു.
ഇതിന് പുറമേ വിവിധ സഭകളിൽ പലതരത്തിലുള്ള വിലക്കുകൾ നിലവിലുണ്ട്.
സഭയിലെ ആത്മീയ നേതാക്കൾ മത പ്രഭാഷകർ മുതലായവർ പാസ്റ്റർമാർ എന്നാണ് അറിയപ്പെടുന്നത്.
യുണൈറ്റഡ് പെന്തകോസ്ത് സഭ (യു. പി. സി.), ഇന്ത്യൻ പെന്തക്കൊസ്തു സഭ (ഐ. പി. സി.), ദൈവസഭ (ചർച്ച് ഓഫ് ഗോഡ്), അസംബ്ലീസ് ഓഫ് ഗോഡ്, വേൾഡ് മിഷൻ ഇവാൻഞ്ചലിസം (ഡബ്ല്യു. എം. ഇ.), പെന്തെക്കോസ്ത് മിഷൻ ശാരോൺ ഫെല്ലോഷിപ്പ്, ന്യൂ ഇന്ത്യ ദൈവസഭ, അധികം ശാഖകൾ ഇല്ലാത്ത നിരവധി സ്വതന്ത്ര സഭകൾ, ന്യൂ ജനറേഷൻ സഭകൾ എന്നുവിളിക്കുന്ന ആഭരണധാരികളുടെ സഭകൾ തുടങ്ങിയവയാണ് കേരളത്തിലെ പ്രമുഖ പെന്തക്കൊസ്തു സഭകൾ.
മറ്റ് ക്രിസ്തീയ വിഭാഗങ്ങൾ
മുഖ്യധാര ക്രൈസ്തവസഭകളിൽ പെടാത്ത ക്രിസ്തീയ വിഭാഗങ്ങളും കേരളത്തിലുണ്ട്.
മുഖ്യധാരാക്രൈസ്തവരിൽ നിന്നു വ്യത്യസ്തമായി സഹസ്രാബ്ദവാഴ്ച്ചാ സിദ്ധാന്തം , അത്രിത്വവാദം , സഭാപുനരുദ്ധാരണവാദം, എന്നിവ പിന്തുടരുന്ന ഒരു അന്താരാഷ്ട്ര ക്രിസ്തീയ വിഭാഗമാണ് യഹോവയുടെ സാക്ഷികൾ .
1876ൽ അമേരിക്കൻ മിഷനറിയായ ചാൾസ്‌ റ്റെയ്‌സ്‌ റസ്സൽ ആണ് ഈ യഹോവയുടെ സാക്ഷികൾ എന്ന ഈ വിഭാഗം സ്ഥാപിച്ചത്.
അവലംബം സൂചിക കുറിപ്പുകൾ സ്രോതസ്സുകൾ {{ cite encyclopedia }} :  CS1 maint: date and year ( link ) {{ cite web }} :  CS1 maint: date and year ( link )
ക്രിസ്തുമതത്തിലെ യേശു
ക്രിസ്ത്യാനികളുടെ വീക്ഷണകോണിലെ യേശുക്രിസ്തുവിനെക്കുറിച്ചുള്ള കാഴ്ചപ്പാട് ചിത്രീകരിക്കുന്ന ഉള്ളടക്കമാണ് ക്രിസ്തുമതത്തിലെ യേശു എന്ന ഈ ലേഖനം.
യേശു ക്രിസ്ത്യാനികളുടെ ദൈവമാണെന്ന് മാത്രം അറിയുന്ന മറ്റ് മതവിശ്വാസികൾക്ക് അവനെക്കുറിച്ചുള്ള ക്രിസ്തീയ പ്രത്യയശാസ്ത്രം അറിയാൻ ഇത് സഹായിക്കും.
യേശുവിനെക്കുറിച്ചുള്ള വിവിധ ക്രിസ്തീയ ചിന്തകൾ ഇവിടെ സംഗ്രഹിച്ചിരിക്കുന്നു.
കർത്താവിന്റെ പുത്രൻ, മിശിഹാ
പുരാതന യഹൂദ പാരമ്പര്യത്തിൽ ദൈവത്തെ അവരുടെ രാജാവായി കണക്കാക്കുന്നത് പതിവായിരുന്നു.
ഇസ്രായേൽ ജനം തങ്ങളെ ദൈവജനമെന്ന് വിശേഷിപ്പിച്ചു.
ദൈവം അവരെ സ്വന്തം ജനമായി തിരഞ്ഞെടുത്തു എന്ന് ബൈബിൾ പറയുന്നു.
അതിനാൽ ഇസ്രായേല്യർ തങ്ങളുടെ രാജാവിനെ ദൈവപുത്രൻ എന്ന പ്രത്യേക നാമത്തിൽ വിളിച്ചു.
ദൈവം അഭിഷേകം ചെയ്യപ്പെടുന്നു എന്ന അർത്ഥത്തിൽ 'മിശിഹാ' എന്നും വിളിക്കപ്പെടുന്നു.
എന്നാൽ അത്തരം സാധാരണ മനുഷ്യ രാജാക്കന്മാരും ദിവ്യരാജാവായ യേശുക്രിസ്തുവും തമ്മിൽ നിരവധി വ്യത്യാസങ്ങളുണ്ട്.
റോമൻ അടിമത്തത്തിൽ നിന്ന് മിശിഹായുടെ രക്ഷയ്‌ക്കായി യഹൂദന്മാർ പ്രതീക്ഷയോടെ കാത്തിരുന്നു.
എന്നാൽ പാപത്തിന്റെ അടിമത്തത്തിൽ നിന്ന് ലോകത്തെ വീണ്ടെടുക്കാൻ ക്രിസ്തു വന്നു.
യഹൂദന്മാരുടെ രാജാവിനെ ദൈവപുത്രൻ എന്നു വിളിച്ച ഇസ്രായേല്യരിൽ ദൈവപുത്രൻ ആത്മീയമായി ഭരിക്കാൻ വന്നു.
മിശിഹാ മഹത്വത്തിന്റെ രാജാവായിരിക്കുമെന്ന് പ്രതീക്ഷിച്ച ആളുകളിൽ യെശയ്യാ പ്രവാചകൻ മുൻകൂട്ടിപ്പറഞ്ഞ ദാസനായിട്ടാണ് യേശു വന്നത്.
കർത്താവിന്റെ ആടുകൾ
പുരാതന കാലത്ത്‌ ദൈവത്തെ പ്രസാദിപ്പിക്കുന്നതിനായി മൃഗങ്ങളെ ബലിയർപ്പിക്കുന്ന രീതി മിക്ക ജനങ്ങളിലും സാധാരണമായിരുന്നു.
അതുപോലെ ഇസ്രായേൽ ജനത പല കാരണങ്ങളാൽ ദൈവത്തിനു ബലിയർപ്പിക്കുകയായിരുന്നു.
പാപയാഗമായി ആടുകളെ ദൈവത്തിനു സമർപ്പിച്ചു.
അതിനാൽ, ലോകത്തിലെ പാപങ്ങൾ നീക്കാൻ സ്വയം ത്യാഗം ചെയ്ത യേശുവിനെ കുഞ്ഞാട് എന്ന് ക്രിസ്തീയ ബൈബിൾ വിളിക്കുന്നു.
യേശുക്രിസ്തുവിനെ ജനങ്ങൾക്ക് പരിചയപ്പെടുത്തിയ യോഹന്നാൻ സ്നാപകൻ, ലോകത്തിന്റെ പാപങ്ങൾ നീക്കുന്ന ദൈവത്തിന്റെ കുഞ്ഞാടായി അവനെ ചൂണ്ടിക്കാണിക്കുന്നു.
വെളിപാടിന്റെ രചയിതാവായ യോഹന്നാൻ തന്റെ ആകാശ ദർശനം വിവരിക്കുമ്പോൾ യേശുവിനെ കുഞ്ഞാടായി പരാമർശിക്കുന്നു.
കത്തോലിക്കാസഭയുടെ വെളിപാടിന്റെ പുസ്തകത്തിൽ പറയുന്നു, "ലോകത്തിന്റെ പാപങ്ങൾ നീക്കിയ യഥാർത്ഥ കുഞ്ഞാടാണ് അവൻ. അവന്റെ ജീവിതത്താൽ നമുക്ക് വീണ്ടും ജീവൻ നൽകി."
പുതിയ ആദം
യേശുക്രിസ്തുവിനെ കൃപയുടെ പ്രതീകമായി കണക്കാക്കുന്നു.
ദൈവം മനുഷ്യനെ സൃഷ്ടിച്ചപ്പോൾ, അവനെ കളങ്കമില്ലാതെ വിശുദ്ധിയിലും കൃപയിലും സൃഷ്ടിച്ചു.
ദൈവഹിതത്തിനു വിരുദ്ധമായി പ്രവർത്തിച്ചതിനാൽ മനുഷ്യൻ പാപം ചെയ്തു.
ആ പാപത്തിൽ നിന്ന് മനുഷ്യനെ വീണ്ടെടുക്കാനും തുടക്കത്തിൽ അവനുണ്ടായിരുന്ന വിശുദ്ധിയുടെ അനുഗ്രഹീത അവസ്ഥയിലേക്ക് അവനെ നയിക്കാനും ദൈവപുത്രൻ ലോകത്തിലേക്ക് വന്നു.
അതിനാൽ അവനെ പുതിയ ആദം എന്ന് വിളിക്കുന്നു.
യേശുവിന്റെ വീണ്ടെടുക്കൽ പ്രവർത്തനത്തെക്കുറിച്ച്, അപ്പൊസ്തലനായ പൌലോസ് ഇങ്ങനെ പറയുന്നു: 'ഒരു മനുഷ്യനിലൂടെ പാപം ലോകത്തിലേക്കു പ്രവേശിച്ചു.
ആ പാപത്തിലൂടെ മരണം വന്നു.
അതുപോലെ, എല്ലാ മനുഷ്യരും പാപം ചെയ്തതിനാൽ മരണം എല്ലാ മനുഷ്യരെയും മറികടന്നു.
വെറും ഒരാളുടെ കുറ്റം മനുഷ്യരുടെ മുഴുവൻ വിധി.
ഒരു മനുഷ്യന്റെ അനുസരണക്കേട് കാരണം പലരും പാപികളായിരിക്കുന്നതുപോലെ ഒരു മനുഷ്യന്റെ അനുസരണക്കേടിലൂടെ പലരും ദൈവത്തിന് യോഗ്യരാണ്.
പാപം മരണത്തിലൂടെ വാഴുന്നതുപോലെ കൃപ നമ്മുടെ കർത്താവായ യേശുക്രിസ്തുവിലൂടെ വാഴുന്നു.
ആ കൃപയാണ് ആളുകളെ ദൈവത്തിന് യോഗ്യരാക്കുകയും നിത്യജീവനിലേക്ക് നയിക്കുകയും ചെയ്യുന്നത്.
ക്രിസ്തുമസ് കരോൾ
ക്രിസ്തുമസുമായി ബന്ധപ്പെട്ട് പാടുന്ന പാട്ടുകളാണ് ക്രിസ്തുമസ് കരോൾ.
സാധാരണയായി ക്രിസ്തുമസ് ദിനത്തിലോ ആ കാലങ്ങളിലോ ആണ് കരോൾ ഗാനങ്ങൾ പാടാറ്.
ഫ്രഞ്ച് വാക്കായ കാരൾ(carole) എന്നതിന് വട്ടത്തിൽ നൃത്തം ചെയ്യുക എന്നാണ് അർത്ഥം.
ലാറ്റിൻ വാക്കായ കൊറൗല(choraula) എന്ന വാക്കിന്  ഗായകരോടൊപ്പം വട്ടത്തിൽ നൃത്തം ചെയ്യുക എന്നും കൊറൗലെസ് (choraules) എന്ന വാക്കിന് ഓടക്കുഴലിനൊപ്പം നൃത്തം ചെയ്യുക എന്നുമാണ് അർഥം.
ഓടക്കുഴൽ വായനക്കാരൻ എന്നർത്ഥമുള്ള ഗ്രീക്ക് വാക്കായ കൊറൗലെസ്(khoraules) എന്ന വാക്കുമായും കരോൾ ബന്ധപ്പെട്ടിരിക്കുന്നു .
കരോൾ എന്ന വാക്കിന് ഇപ്പോൾ നൽകുന്ന അർഥം ആനന്ദഗീതം, ഹര്ഷഗീതം എന്നൊക്കെയാണ്.
കരോൾ ആദ്യമായി പാടിയത് ആയിരക്കണക്കിന് വർഷങ്ങൾക്കുമുൻപ് യൂറോപ്പിലാണ്.
എന്നാൽ അത് ക്രിസ്‌തുമസ്‌ കരോൾ ആയിരുന്നില്ല.
ദക്ഷിണായനാന്ത (ഡിസംബർ 21 -23  ) ആഘോഷത്തിന് അക്രൈസ്‌തവർ നൃത്തം ചെയ്ത് ആലപിക്കാറുള്ള ഗാനങ്ങളായിരുന്നു.
എല്ലാ കാലങ്ങളിലും കരോൾ എഴുതപ്പെടുകയും ആലപിക്കപ്പെടുകയും ചെയ്തിരുന്നെങ്കിലും ക്രിസ്തുമസിന് ആലപിക്കുന്ന പാരമ്പര്യം മാത്രമേ അവശേഷിച്ചുള്ളൂ .
ആദ്യ ക്രിസ്ത്യാനികൾ അയനാന്തകാലത്തെ ആഘോഷരീതി ഏറ്റെടുത്ത് ക്രിസ്തുമസിന് ക്രിസ്ത്യൻ ഗാനങ്ങൾ ആലപിക്കുന്ന രീതി കൊണ്ടുവന്നു.
എ. ഡി. 129-ലാണ് ആദ്യമായി ക്രിസ്തുമസ് ഗാനം രചിക്കപ്പെട്ടതായി രേഖകളുള്ളത്.
ലാറ്റിനിൽ എഴുതപ്പെട്ട ഇവ അപ്പോൾ സ്തോത്രങ്ങൾ(Hymns) എന്നാണ് അറിയപ്പെട്ടിരുന്നത്.
എട്ടാം നൂറ്റാണ്ടുമുതൽ പലരും ക്രിസ്തുമസ് കരോളുകൾ രചിക്കാൻ തുടങ്ങി.
എന്നാൽ ഇവ ലാറ്റിനിൽ ആയിരുന്നു.
ലാറ്റിൻ മനസ്സിലാകുന്നവർ കുറവായതിനാൽ അധികം പേർ കരോളിൽ താല്പര്യം കാണിച്ചില്ല.
1200 -കളോടെ ക്രിസ്തുമസ് ആഘോഷിക്കുവാനുള്ള താല്പര്യം തന്നെ ഏറെക്കുറെ നഷ്ടമായി.
ഇത് മാറിയത് 1223-ൽ വി. ഫ്രാൻസിസ് അസ്സീസ്സി ഇറ്റലിയിൽ തദ്ദേശീയമായ നാടകങ്ങൾ നടത്തിയതോടെയാണ് .
ഇതിൽ ലഘു സ്തോത്രങ്ങളും ഗാനങ്ങളും ഉൾപ്പെടുത്തിയാണ് കഥ പറഞ്ഞത്.
ചില ഭാഗങ്ങൾ ലാറ്റിനിലാണെങ്കിലും മിക്ക ഭാഗവും ആളുകൾക്ക് മനസ്സിലാകുന്ന ഭാഷകളിലായിരുന്നു.
ഈ കഥകൾ മിക്കതും ബൈബിളിൽ നിന്നുള്ളതല്ലായിരുന്നു.
ഈ കരോളുകൾ ഫ്രാൻസിലേക്കും സ്പെയിനിനെക്കും ജർമനിയിലേക്കും മറ്റു യൂറോപ്യൻ രാജ്യങ്ങളിലേക്കും വ്യാപിച്ചു.
പള്ളികളിലേക്കാൾ കൂടുതൽ വീടുകളിലും തെരുവുകളിലും ആയിരുന്നു ആലപിക്കാറ്‌.
ആദ്യ കരോൾ 1410-ലാണ് എഴുതപ്പെട്ടത്.
പരിശുദ്ധ മറിയവും യേശുവും ബെത്ലെഹെമിൽ പലരെയും കണ്ടുമുട്ടുന്നതിനെക്കുറിച്ചായിരുന്നു ആ കരോൾ.
ഈ കാലഘട്ടത്തിലെ കരോളുകളിൽ മിക്കതും യഥാർത്ഥ കഥകളല്ലായിരുന്നു.
1647-ൽ ഇംഗ്ളണ്ടിൽ ഒലിവർ ക്റോംവെലും പ്യൂരിറ്റന്മാർ അധികാരത്തിൽ വന്നപ്പോൾ ക്രിസ്തുമസ് ആഘോഷവും കരോൾ ആലാപനവും നിലച്ചു.
എന്നാൽ രഹസ്യമായി കരോളുകൾ തുടരുന്നുണ്ടായിരുന്നു.
വിക്ടോറിയൻ കാലഘട്ടം വരെ കരോൾ നിശ്ചലമായിരുന്നു.
വില്യം സാൻഡിസ്, ഡേവിസ് ഗിൽബെർട് എന്നിവർ ഇംഗ്ളണ്ടിലെ പഴയതും പുതിയതുമായ ക്രിസ്തുമസ് ഗാനങ്ങളുടെ സമാഹാരം പ്രസിദ്ധീകരിച്ചു.
അങ്ങനെ ക്രിസ്തുമസ് ഗാനാലാപനം പുനരുജ്ജീവിപ്പിച്ചു.
വീടുകളിലൂടെ കയറി ഇറങ്ങിയുള്ള കരോൾ ആരംഭിച്ചു.
കരോൾ ആലാപനം ജനപ്രിയമാകുന്നതിനുമുന്പ് ഔദ്യോഗിക കരോൾ ഗായകരുണ്ടായിരുന്നു.
ക്രിസ്തുമസ് രാത്രി മാത്രം പാടുന്ന അവർക്കു മാത്രമേ ആളുകളിൽ നിന്നും പണം മേടിക്കുവാനുള്ള അവകാശമുണ്ടായിരുന്നുള്ളു.
പിന്നീട് പുതിയ കരോൾ രീതികൾ വരുകയും കൂടുതൽ ജനപ്രിയമാകുകയും ചെയ്തു.
ഓസ്ട്രേലിയ, ന്യൂസിലൻഡ്, ദക്ഷിണാഫ്രിക്ക എന്നിവിടെ ക്രിസ്തുമസ് വേനൽക്കാലത്താണ്.
ഇവിടെ മെഴുകുതിരി കത്തിച്ച് ക്രിസ്തുമസിന് മുൻപ് പുറത്ത് കരോൾ സംഗീതമേള വയ്ക്കുന്ന രീതിയുണ്ട്.
ആദ്യം മെൽബണിൽ നടത്തിയ ‘കരോൾ ബൈ കാൻഡിൽലൈറ്റ്’ എന്ന പരിപാടി പിന്നീട് പലയിടങ്ങളിൽ നടത്താറുണ്ട്.
പ്രസിദ്ധരായ പാട്ടുകാരും മറ്റും പങ്കെടുക്കുന്ന ഈ പരിപാടിയിൽ കാണികൾ കത്തിച്ച തിരിയുമായി പങ്കുചേരും.
പ്രസിദ്ധ കരോൾ ഗാനങ്ങൾ സൈലന്റ് നൈറ്റ് ഓ ഹോളി നൈറ്റ് ഓ കം ഓൾ യെ ഫെയ്‌ത്ഫുൾ ജോയ് ടു ദി വേൾഡ് ദി ഫസ്റ്റ് നോയൽ ഹാർക് ദി ഹെറാൾഡ് എയ്ന്ജൽസ് സിങ് ഡെക്ക് ദി ഹാൾസ് ഐ സോ ത്രീ ഷിപ്‌സ് ദി എയ്ന്ജൽസ് സോങ് എവേ ഇൻ എ മെയ്ൻജെർ അവലംബം
ക്രിസ്തുഭാഗവതം മഹാകാവ്യം ഇംഗ്ലീഷ് വിലാസം https://ml.wikipedia.org/wiki/Kristubhagavatam
മഹാകവി പ്രൊഫസർ പി.സി. ദേവസ്യ സംസ്കൃതഭാഷയിൽ രചിച്ച മഹാകാവ്യമാണ് ക്രിസ്തുഭാഗവതം ( സംസ്കൃതം : क्रिस्तुभागवतम् ) .
യേശുക്രിസ്തുവിന്റെ ജീവിതചരിത്രത്തെ ആധാരമാക്കി രചിച്ച ഈ മഹാകാവ്യത്തിന് 1980ൽ മികച്ച സംസ്കൃത ഗ്രന്ഥത്തിനുള്ള കേന്ദ്രസാഹിത്യഅക്കാദമി പുരസ്കാരം ലഭിച്ചു.
അവലംബം ↑ Kristubhagavatam - Babylon.com ↑
ക്രിസ്തുമതം ഇംഗ്ലീഷ് വിലാസം https://ml.wikipedia.org/wiki/Christianity
ക്രിസ്തുമതം അഥവാ ക്രിസ്തുസഭ ഏകദൈവ വിശ്വാസം, ത്രിത്വം,യേശുക്രിസ്തുവിൻറെ കുരിശുമരണം മൂന്നു നാളിനുള്ളിലെ ഉയിർത്തെഴുന്നേൽപ്പ് എന്നിവ അടിസ്ഥാനമാക്കിയ ഒരു അബ്രഹാമിക (സെമിറ്റിക്ക്) മതമാണ്‌ .
ക്രൈസ്തവ വിശ്വാസപ്രകാരം ദൈവപുത്രനായ യേശു ക്രിസ്തുവിന്റെയും അദേഹത്തിന്റെ ശിഷ്യന്മാരുടെയും പ്രബോധനങ്ങൾ അടിസ്ഥാനമാക്കിയാണ്‌ ഈ മതം നിലവിൽ വന്നത്‌.
ക്രിസ്തീയ മതവിശ്വാസികൾ യേശുവിനെ ദൈവപുത്രനായും പഴയ നിയമത്തിൽ പ്രവചിച്ചിരുന്ന മിശിഹാ ആയും കരുതുന്നു.
പിതാവ്, പുത്രൻ, പരിശുദ്ധാത്മാവ് എന്നിവയാണ് ത്രിത്വം.
ഇതിൽ യഹോവയായ ദൈവം പിതാവും യേശു അദേഹത്തിന്റെ പുത്രനുമാകുന്നു.
പരിശുദ്ധാത്മാവിനാൽ ഗർഭം ധരിച്ചു എന്ന് വിശ്വസിക്കപ്പെടുന്ന യേശുവിന്റെ മാതാവായ കന്യകാമറിയത്തിനും പല ക്രിസ്തുമതസഭകളിലും വിശേഷ സ്ഥാനമുണ്ട്.
കൂടാതെ പല സഭകളും മധ്യസ്ഥ പ്രാർഥനയ്ക്കായി അനേകം വിശുദ്ധരെയും വണങ്ങുന്നു.
ദൈവത്തിന്റെ പുത്രനായ ക്രിസ്തുവാണ് ശിശുവായ് ജനിച്ചതെന്ന് ക്രൈസ്തവർ വിശ്വാസിക്കുന്നു.
യഹൂദമതത്തിലും യഹോവ ദൈവമാണ്.
ലോകാവസാനകത്ത് യേശുക്രിസ്തു തിരികെ വരുമെന്നും മരിച്ചവരെ ഉയർപ്പിക്കുമെന്നുമാണ് ക്രൈസ്തവ വിശ്വാസം.
വിവിധ വിഭാഗങ്ങളിലായി ക്രിസ്തുമതത്തിൽ ഇരുന്നൂറു കോടിയിലേറെ വിശ്വാസികളുണ്ടെന്ന് കണക്കാക്കപ്പെടുന്നു.
ലോകജനസംഖ്യയുടെ മൂന്നിലൊന്നു വരുമിത്‌.
ക്രിസ്തുമത വിശ്വാസികൾ പൊതുവായി ക്രിസ്ത്യാനികൾ എന്ന് കേരളത്തിൽ അറിയപ്പെടുന്നു.
ബൈബിളാണ് ക്രിസ്ത്യാനികളുടെ പ്രാമാണികവും വിശുദ്ധവുമായ ഗ്രന്ഥം.
ലോകത്തിൽ ഏറ്റവും കൂടുതൽ വിശ്വാസികളുള്ള മതമാണ്‌ ക്രിസ്തുമതം.
യൂറോപ്പിലേയും അമേരിക്കയിലേയും ഉപസഹാറൻ ആഫ്രിക്കയിലേയും ഓസ്ട്രേലിയയിലേയും ന്യൂസിലണ്ടിലേയും ഏറ്റവും വലിയ മതമാണ്.
സഭകളും അംഗങ്ങളും
270 കോടിയോളം അനുയായികളുണ്ട്‌ ക്രിസ്തുമതത്തിൽ.
133 കോടി വിശ്വാസികളുള്ള കത്തോലിക്കാ സഭ ,  90 കോടിയിലേറെ വരുന്ന പ്രൊട്ടസ്റ്റന്റ്‌ സഭകൾ (നവീകരണ സഭകൾ)‍, 28 കോടിയോളം വരുന്ന ബൈസാന്ത്യ ഓർത്തഡോക്സ്‌ സഭകൾ ‍,8 കോടി  വരുന്ന ഓറിയന്റൽ ഓർത്തഡോക്സ് സഭ ,3.5 കോടിയിലേറെ വരുന്ന ദൈവസഭ (Church Of God) 12.3 കോടിയിലേറെ വരുന്ന സ്വതന്ത്ര ക്രൈസ്തവ സഭകൾ തുടങ്ങിയവയെല്ലാം ഒരുമിച്ചു് ക്രിസ്തുമതമായി കണക്കാക്കുന്നു .
വിശ്വാസം, പ്രദേശം, സംസ്കാരം എന്നിവയിലെ വ്യത്യാസം അടിസ്ഥാനമാക്കി പലകാലങ്ങളിലായി പിരിഞ്ഞ് അനേകവിഭാഗങ്ങളായി കഴിയുന്നുവെങ്കിലും തിരുസഭ (അതായത് ക്രിസ്തു സഭ) പലതല്ലെന്നും ഒന്നേയുള്ളൂവെന്നും ശ്ലൈഹികമാണെന്നും വിശുദ്ധമാണെന്നും മുഖ്യധാര സഭകൾ വിശ്വസിയ്ക്കുന്നു.
പൊതുവെ കത്തോലിക്കരെയും, പ്രൊട്ടസ്റ്റന്റുകാരെയും പാശ്ചാത്യസഭകൾ എന്നും, ഓർത്തഡോക്സ്  പോലെയുള്ള ഇതര സഭകളെ പൗരസ്ത്യസഭകൾ എന്നും വിഭജിച്ചിരിക്കുന്നു.
എണ്ണം അനേകമുണ്ടെങ്കിലും ഈ മുഖ്യധാരാവിഭാഗങ്ങളെല്ലാം താഴെപ്പറയുന്ന എഴ് സഭാകുടുംബങ്ങളായി തരംതിരിക്കാം.
കത്തോലിക്കാ സഭ .
ബൈസാന്ത്യ ഓർത്തഡോക്സ് സഭ .
ഓറിയന്റൽ ഓർത്തഡോക്സ് സഭകൾ .
അസ്സീറിയൻ പൗരസ്ത്യ സഭ .
ദൈവസഭ (Church Of God) .
ആഗ്ലിക്കൻ , ലൂഥറൻ , മെതഡിസ്റ്റ്‌ , സി എസ് ഐ , സി എൻ ഐ, നവീകരണ വിഭാഗമായ മാർത്തോമ്മ സുറിയാനി സഭ എന്നീ സഭാസമൂഹങ്ങൾ ഉൾപ്പെടുന്ന നവീകരണ  സഭകൾ .
സുവിശേഷാധിഷ്ഠിത പ്രൊട്ടസ്റ്റന്റ്‌-സഭകൾ , പെന്തക്കോസ്ത് സഭകൾ .
ഈ മുഖ്യധാരാക്രൈസ്തവരിൽ പെടാത്ത യഹോവയുടെ സാക്ഷികൾ പോലെയുള്ള സ്വതന്ത്രവിഭാഗങ്ങൾ അത്രിത്വവിശ്വാസങ്ങൾ വെച്ചുപുലർത്തുന്നു.
പാശ്ചാത്യ-പൗരസ്ത്യ സഭകൾ യേശുവിന്റെ പ്രശസ്തമായ ഗിരിപ്രഭാഷണം , ഡാനിഷ് ചിത്രകാരനായ കാൾ ഹെയ്ൻ‌രിച്ച് ബ്ലോച്ചിന്റെ രചന 1890.
ക്രിസ്ത്യാനികളെ പൊതുവെ പാശ്ചാത്യ സഭകളെന്നും പൗരസ്ത്യ സഭകളെന്നും  കാണുന്ന പതിവു റോമാ സാമ്രാജ്യപശ്ചാത്തലത്തിൽ ആരംഭിച്ചതാണു്.
പാശ്ചാത്യ സഭകൾ എന്നു് വിവക്ഷിയ്ക്കുന്നത് പാശ്ചാത്യ റോമാ സാമ്രാജ്യത്തിൽ വളർന്ന സഭകളെയും അവയിൽ നിന്നു് പിരിഞ്ഞുണ്ടായതുമായ സഭകളെയും അവയുടെ ദൈവ ശാസ്ത്രവും പൈതൃകവും സ്വീകരിയ്ക്കുന്ന പുത്രീസഭകളെയുമാണു്.
പാശ്ചാത്യ സഭ എന്ന പരാമർ‍ശംകൊണ്ട് പലപ്പോഴും റോമാ സഭ എന്നു മാത്രമേ അർത്ഥമാക്കാറുള്ളൂ.
പാശ്ചാത്യ സഭകൾ
പാശ്ചാത്യ സഭകൾ എന്നു് പറയുമ്പോൾ താഴെപ്പറയുന്ന മുന്നു് സഭാകുടുംബങ്ങളിലെ  സഭകളെയെല്ലാം ഉൾപ്പെടുത്തുന്നു.
റോമൻ കത്തോലിക്കാ സഭ പ്രൊട്ടസ്റ്റന്റ്‌ വിഭാഗം സ്വതന്ത്ര ക്രൈസ്തവ സഭാസമൂഹങ്ങൾ അഥവാ പെന്തക്കോസ്ത് സഭകൾ
കേരളത്തിലെ നവീകരണ വിഭാഗമായ മാർത്തോമാ സുറിയാനി സഭയുടെ ആരാധനാക്രമ പശ്ചാത്തലം പൗരസ്ത്യമാണെങ്കിലും പാശ്ചാത്യ ദൈവ ശാസ്ത്രമാണത് പിന്തുടരുന്നത്.
പൗരസ്ത്യ സഭകൾ
പൗരസ്ത്യ റോമാ സാമ്രാജ്യത്തിലും റോമാ സാമ്രാജ്യത്തിന് പുറത്തു് കിഴക്കും വളർന്ന സഭകളെയും അവയിൽ നിന്നു് പിരിഞ്ഞുണ്ടായതുമായ സഭകളെയും അവയുടെ ദൈവ ശാസ്ത്രവും പൈതൃകവും സ്വീകരിയ്ക്കുന്ന പുത്രീസഭകളെയുമാണ് പൗരസ്ത്യസഭകൾ എന്ന് വിവക്ഷിക്കുന്നത്.
പൗരസ്ത്യ സഭകൾ എന്ന് പറയുമ്പോൾ താഴെപ്പറയുന്ന സഭാകുടുംബങ്ങളിലെ സഭകളെയെല്ലാം ഉൾപ്പെടുത്തുന്നുവെങ്കിലും അവ തമ്മിൽ പരസ്പരം കൂട്ടായ്മയില്ലെന്നും ഓർ‍ക്കണം.
കിഴക്കിന്റെ സഭ (Church of the East) ഓറിയന്റൽ ഓർത്തഡോക്സ് സഭകൾ (Oriental Orthodox Churches) കിഴക്കൻ ഓർത്തഡോക്സ്‌ സഭ (Eastern Orthodox Church) പൗരസ്ത്യ കത്തോലിക്കാ സഭകൾ (Eastern Catholic Churches) ചരിത്രം ക്രിസ്തുമതം അതിന്റെ വിഘടനങ്ങളിലൂടെ
ക്രിസ്തുവിനു ശേഷം ഒന്നാം നൂറ്റാണ്ടിലാണ് ക്രിസ്തു ശിഷ്യനായ തോമാശ്ലീഹായിലൂടെ ക്രിസ്തുമതം കേരളത്തിൽ ഉദയം കൊള്ളുന്നത്.
തുടക്കത്തിൽ യഹൂദന്മാരുടെ ഒരു പ്രത്യേക വിഭാഗമായാണിത് രൂപപ്പെട് ക്രിസ്തു മതവും അബ്രഹാമിക മതമായാണ് തരം തിരിച്ചിരിക്കുന്നത്.
ക്രിസ്ത്യാനികൾ എന്ന പദം ആദ്യമായി ഉപയോഗിക്കാൻ തുടങ്ങിയത് അന്ത്യോക്യായിൽ വച്ചാണ് (പ്രവൃത്തികൾ 11:26).
ക്രിസ്തുമതം കേരളത്തിൽ
ക്രിസ്തുമതം കേരളത്തിൽ പ്രചരിപ്പിച്ചത് ക്രി.
52-ൽ കേരളത്തിൽ എത്തിയ തോമാശ്ലീഹയാണെന്നും ചെന്നൈക്കടുത്തുള്ള മൈലാപ്പൂരിലാണ്‌ അദ്ദേഹം മരണമടഞ്ഞതെന്നും വിശ്വസിക്കപ്പെടുന്നു.
എന്നാൽ  ആദ്യകാല കേരള ക്രിസ്ത്യാനികളായ ഇവരെ മാർ തോമാ നസ്രാണികൾ അഥവാ സുറിയാനി ക്രിസ്ത്യാനികൾ എന്ന് പൊതുവെ വിളിച്ചിരുന്നു.
അവിടെ തോമാശ്ലീഹയുടെ നാമത്തിൽ ഒരു കല്ലറയുണ്ട്.
ഇതു പക്ഷേ പോർച്ചുഗീസുകാർ മൈലാപ്പൂർ കീഴടക്കിയശേഷം 1523-ൽ പണികഴിപ്പിച്ചതാണെന്ന് ചില ചരിത്രകാരന്മാർ പറയുന്നു.
യഥാർഥത്തിൽ സെന്റ്തോമസ് എന്നൊരാൾ കേരളത്തിൽ വന്നിട്ടില്ല എന്ന് ഒരു വാദമാവും ചില ചരിത്രകാരൻമാർക്കുണ്ട് കേരളത്തിലെ ഈ ആദ്യകാല ക്രൈസ്തവ സമൂഹം കിഴക്കിന്റെ സഭയുടെ ഭാഗവും പൗരസ്ത്യ ( കൽ‍ദായ ) സുറിയാനിഭാഷയും പാരമ്പര്യങ്ങളുമുള്ളവരായിരുന്നു.
വാസ്കോ ഡ ഗാമ കേരളത്തിൽ കാലുകുത്തുന്നതു വരെ (1498) ഇവർ ഏകയോഗക്ഷേമരായി കഴിയുകയായിരുന്നു.
പോർട്ടുഗീസുകാർ ലത്തീൻ ആരാധനാക്രമങ്ങളും ഭാഷയും അടിച്ചേൽ‍പ്പിക്കാൻ ശ്രമിച്ചപ്പോൾ എതിർത്ത സുറിയാനി ക്രിസ്ത്യാനികൾ തന്നെ പിന്നീട് രണ്ടു ചേരിയായി തിരിഞ്ഞു.
പോർച്ചുഗീസുകാർ ഇന്ത്യയിൽ വന്നതിനു മുമ്പും നിരവധി ക്രിസ്തീയ  മതാചാര്യന്മാർ ഇവിടെയെത്തി മതപ്രചരണം നടത്തുകയും അനേകർ ലത്തീൻ കത്തോലിക്കാ ആരാധനക്രമം സ്വീകരിക്കുകയും ചെയ്തു.
വിദേശീയരായ പല ക്രിസ്ത്യാനികളും ഇവിടേയ്ക്ക് കുടിയേറിയതായും ചരിത്രരേഖകൾ ഉണ്ട്.
1503-ലാണ്‌ ഇന്ത്യയിലെ ആദ്യത്തെ റോമൻ ലത്തീൻ കത്തോലിക്ക ദേവാലയം പണിതത് .